الجسد فتشني بالروح 2013
لدور الجسد فتشني بالروح
جن ذابح ركب بس اني مسكين
ولوماً بالجسد ما يعرف اللوم
صفنت بواهز المعروف كتال
يمر ليله صبح ما يعرف النوم
شاعر من يجيني اليل ارتاح
اصفن بالكمر شعليهة النجوم
الف مرحب اصيح ابجيت اليل
لأن قصه عذابي مسجل البوم
وكتي من الصغر شد اني وياي
ولهذا السبب ربتني الهموم
ربيت على القهر والحزن والاه
بذات الفرح ما مرلي فديوم
طحت ومن طحت شالتني سجين
بعدك على الوكت شد حيلك وكوم
لدور الجسد فتشني بالروح
بكل جره نفس تلكاني ملجوم
صبرت على الصبر ما دورت مفتاح
لأن ادري الفرج بحبال معدوم
بقلمي ،ِ